«Brezhoneg e chwech miz», kelfilm Ronan an Hirienn, en deus fromet meur a zen. Amañ e tiskouezer buhez pevar  den dishañval o teskiñ ar yezh a-hed ur pleustrad chwech miz, ha peder zro-spered ken dishañval all. Pegen fromus ar boan, ─ ha hi liammet gant ar galon, kuita !, ─ o deus lakaet dhen ober. Ret eo din anzav deoch ech eo bet darbet din garmat meur a wech gant an nerzh-kalon o deus diskouezet kaout en o oberenn. Ret eo eo din anzav ivez, em eus bet mezh gant kaozioù tud kozh zo en-dro dezhe, komzoù gloazus, flemmadennoù digalonekaus. Abalamour da betra ober poan dar re a gar hon yezh hag a lak kement a  nerzh da vestroniañ anezhi ? Evuruzamant, ne oa ket an holl gozhidi evel-se er film. Darn evelkent a gomze ouzh an deskarded war o fouez kement ha bezañ intentet mat gante, ar pezh a oa kaer da welet.